**ADATKEZELÉSI TÁJÉKOZTATÓ**

**Baba-mama köszöntőcsomaggal kapcsolatos feladatok ellátásához**

Budapest Főváros I. Kerület Budavári Önkormányzata (a továbbiakban: Önkormányzat) a Baba-mama köszöntőcsomag juttatásával kapcsolatban az I. kerületben bejelentett lakóhellyel rendelkező és életvitelszerűen itt élő újszülöttek és családjaik támogatása érdekében személyes adatokat kezel a kérelem benyújtásával, a csomag átadás-átvételével, valamint az Önkormányzat által szervezett eseményekről, pályázatokról, programokról és egyéb hírekről történő tájékoztatáshoz szükséges regisztráció során.

**1. Az adatkezelő megnevezése és elérhetőségei**

Adatkezelő: Budapest I. kerület Budavári Önkormányzat

Székhely: 1014 Budapest, Kapisztrán tér 1.

Képviseli: Böröcz László polgármester (1014 Budapest, Kapisztrán tér 1., polgarmester@budavar.hu)

Telefonszám: +36 (1) 458-3000

**2. Az adatvédelmi tisztségviselő elérhetőségei**

Cím: 1014 Budapest, Kapisztrán tér 1.

E-mail: adatvedelem@budavar.hu

Telefonszám: +36 (1) 458-3056

**3. Az adatkezelés célja**

* 1. A baba-mama köszöntőcsomaggal összefüggő kérelmek benyújtásának kezelése, a jogosultság ellenőrzése, a köszöntőcsomag előkészítése és átadásának dokumentálása.
  2. Az Önkormányzat által szervezett eseményekről, pályázatokról, programokról és egyéb hírekről tájékoztatás érdekében szükséges regisztráció kezelése, és az érintettek folyamatos, célzott informálása.

**4. Az adatkezelés jogalapja, kezelt személyes adatok köre és időtartama:**

| **Adatkezelés** | **Adatkezelés jogalapja** | **Kezelt személyes adatok köre** | **Adatkezelés időtartama vagy az időtartam meghatározásának szempontjai** |
| --- | --- | --- | --- |
| Baba-mama köszöntőcsomaggal kapcsolatos kérelem | GDPR[[1]](#footnote-1) 6. cikk (1) bekezdés e) pont – közérdekű feladat végrehajtása | **Kérelmező adatai:** - név  - születési neve - születési hely és idő - anyja neve - családi állapot - TAJ-szám - lakóhely, tartózkodási hely - állampolgárság - telefonszám - e-mail cím **Közeli hozzátartozó adatai:** - név - TAJ-szám - anyja neve - születési hely és idő | Szt.[[2]](#footnote-2) 23. § (1) bekezdése szerint számított 5 év |
| Baba-mama köszöntőcsomaggal kapcsolatos átadás-átvétel | GDPR 6. cikk (1) bekezdés e) pont – közérdekű feladat végrehajtása | - átadó neve - átvevő neve  - átvevő születési hely és idő - átvevő anyja neve  - csomagra jogosító gyermek neve - csomagra jogos gyermek születési helye és ideje | Szt. 23. § (1) bekezdése szerint számított 5 év |
| Tájékoztatással kapcsolatos regisztráció | GDPR 6. cikk (1) bekezdés a) pont – az érintett hozzájárulása | - név - e-mail cím  - lakcím - telefonszám | A hozzájárulás visszavonásáig |

**5. Automatizált döntéshozatal (ideértve a profilalkotást is):**

Az adatkezelés során automatizált döntéshozatalra, ideértve a profilalkotást is, nem kerül sor.

**6. A személyes adatok továbbítása, a személyes adatok címzettjei, illetve a címzettek kategóriái:**

Az Adatkezelő nem vesz igénybe adatfeldolgozókat az adatkezeléssel kapcsolatban. A személyes adatok nem kerülnek harmadik országba (azaz az Európai Unión kívülre), illetve nemzetközi szervezet részére továbbításra.

**7. Az érintett adatkezeléssel kapcsolatos jogai**

*7.1. Hozzáférés joga*

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz hozzáférést kapjon. Az Adatkezelő az adatkezelés tárgyát képező személyes adatok másolatát az Érintett rendelkezésére bocsátja. Az Érintett által kért további másolatokért az Adatkezelő az adminisztratív költségeken alapuló, észszerű mértékű díjat számíthat fel. Ha az Érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az Érintett másként kéri.

*7.2. Helyesbítéshez való jog*

Az Érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat.

*7.3. Törléshez való jog*

Az Érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, az alábbi indokok valamelyike fennáll:

a) a személyes adatokra már nincs szükség abból a célból, amelyből azokat gyűjtötték vagy más módon kezelték;

b) az érintett visszavonja a GDPR 6. cikk (1) bekezdésének a) pontja vagy a 9. cikk (2) bekezdésének a) pontja értelmében az adatkezelés alapját képező hozzájárulását, és az adatkezelésnek nincs más jogalapja;

c) az Érintett az Általános Adatvédelmi Rendelet 21. cikk (1) bekezdése alapján tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy az Érintett az Általános Adatvédelmi Rendelet 21. cikk (2) bekezdése alapján tiltakozik az adatkezelés ellen;

d) a személyes adatokat jogellenesen kezelték;

e) a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

f) a személyes adatok gyűjtésére az Általános Adatvédelmi Rendelet 8. cikk (1) bekezdésében említett, információs társadalommal összefüggő szolgáltatások kínálásával kapcsolatosan került sor (gyermek hozzájárulására vonatkozó feltételek).

*7.4. Adatkezelés korlátozásához való jog*

Az Érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

a) az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;

b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

c) az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

d) az érintett az Általános Adatvédelmi Rendelet 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak az Érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

**8. Az érintetti joggyakorlás általános szabályai**

Az Adatkezelő indokolatlan késedelem nélkül, de legfeljebb a kérelem beérkezésétől számított egy hónapon belül tájékoztatja az Érintettet kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az Érintettet. Ha az Érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az Érintett azt másként kéri.

Az Adatkezelő az Érintett részére a tájékoztatást és intézkedést díjmentesen biztosítja. Ha az Érintett kérelme egyértelműen megalapozatlan vagy – különösen ismétlődő jellege miatt – túlzó, az Adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

a) észszerű összegű díjat számíthat fel, vagy

b) megtagadhatja a kérelem alapján történő intézkedést.

A kérelem egyértelműen megalapozatlan vagy túlzó jellegének bizonyítása az Adatkezelőt terheli.

Ha az Adatkezelőnek megalapozott kétségei vannak a kérelmet benyújtó természetes személy kilétével kapcsolatban, további, az Érintett személyazonosságának megerősítéséhez szükséges információk nyújtását kérheti.

**8. Jogérvényesítési lehetőségek**

Az Érintett a személyes adatai kezelésével kapcsolatban bármikor fordulhat az Adatkezelő adatvédelmi tisztségviselőjéhez (cím: 1014 Budapest, Kapisztrán tér 1.; email: adatvedelem@budavar.hu)

Ha az érintett úgy ítéli meg, hogy az Adatkezelő a személyes adatainak kezelése során megsértette a hatályos adatvédelmi követelményeket, akkor - panaszt nyújthat be a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., postacím: 1363 Budapest, Pf. 9. Telefon: +36 (1) 391-1400; Fax: +36 (1) 391-1410, E-mail: ugyfelszolgalat@naih.hu, honlap: www.naih.hu), vagy - lehetősége van adatainak védelme érdekében bírósághoz fordulni, amely az ügyben soron kívül jár el. Azt, hogy az adatkezelés a jogszabályban foglaltaknak megfelel, az Adatkezelő köteles bizonyítani. A per elbírálása a törvényszék, a fővárosban a Fővárosi Törvényszék hatáskörébe tartozik. A per az Érintett lakóhelye vagy tartózkodási helye szerinti törvényszék előtt is megindítható. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon.

Az Adatkezelő az Érintett adatainak jogellenes kezelésével, vagy az adatbiztonság követelményeinek megszegésével másnak okozott kárt köteles megtéríteni. Az Adatkezelő mentesül a felelősség alól, ha bizonyítja, hogy a kárt az adatkezelés körén kívül eső elháríthatatlan ok idézte elő. Nem kell megtéríteni a kárt annyiban, amennyiben az a károsult szándékos vagy súlyosan gondatlan magatartásából származott.

Kelt: Budapest, 2025. szeptember 1.

1. Az Európai Parlament és a Tanács (EU) 2016/679 rendelete (2016. április 27) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-1)
2. a szociális igazgatásról és szociális ellátásokról szóló 1993. évi III. törvény [↑](#footnote-ref-2)